CELEX: 62014TA0827
Language: bg
Date: 2018-12-13 00:00:00
Title: Дело T-827/14: Решение на Общия съд от 13 декември 2018 г. — Deutsche Telekom/Комисия (Конкуренция — Злоупотреба с господстващо положение — Словашки пазар на високоскоростни далекосъобщителни услуги — Достъп чрез трети предприятия до „абонатната линия“ на заварения на този пазар оператор — Решение, с което се установява нарушение на член 102 ДФЕС и на член 54 от Споразумението за ЕИП — Единно продължено нарушение — Понятие за злоупотреба — Отказ за предоставяне на достъп — Свиване на маржовете — Изчисляване на свиването на маржове — Критерий за равностойния по ефикасност конкурент — Право на защита — Отговорност на дружество майка за нарушение, извършено от негово дъщерно дружество — Решаващо влияние на дружеството майка върху търговската политика на дъщерното дружество — Ефективно упражняване — Тежест на доказване — Изчисляване на размера на глобата — Насоки относно метода за определяне на размера на глобите от 2006 г. — Отделна глоба, наложена единствено на дружеството майка с оглед повторността и прилагането на мултипликационен коефициент с възпираща цел)

4.3.2019   
            
            
               BG
            
            
               Официален вестник на Европейския съюз
            
            
               C 82/30
            
         
      Решение на Общия съд от 13 декември 2018 г. — Deutsche Telekom/Комисия
      (Дело T-827/14) (1)
      
      ((Конкуренция - Злоупотреба с господстващо положение - Словашки пазар на високоскоростни далекосъобщителни услуги - Достъп чрез трети предприятия до „абонатната линия“ на заварения на този пазар оператор - Решение, с което се установява нарушение на член 102 ДФЕС и на член 54 от Споразумението за ЕИП - Единно продължено нарушение - Понятие за злоупотреба - Отказ за предоставяне на достъп - Свиване на маржовете - Изчисляване на свиването на маржове - Критерий за равностойния по ефикасност конкурент - Право на защита - Отговорност на дружество майка за нарушение, извършено от негово дъщерно дружество - Решаващо влияние на дружеството майка върху търговската политика на дъщерното дружество - Ефективно упражняване - Тежест на доказване - Изчисляване на размера на глобата - Насоки относно метода за определяне на размера на глобите от 2006 г. - Отделна глоба, наложена единствено на дружеството майка с оглед повторността и прилагането на мултипликационен коефициент с възпираща цел))
      (2019/C 82/34)
      Език на производството: немски
      
         Страни
      
      
         Жалбоподател: Deutsche Telekom AG (Бон, Германия) (представители: K. Apel и D. Schroeder, avocats)
      
         Ответник: Европейска комисия (представители: M. Kellerbauer, L. Malferrari, C. Vollrath и L. Wildpanner)
      
         Встъпила страна в подкрепа на ответника: Slovanet a.s. (Братислава, Словакия) (представител: P. Tisaj, avocat)
      
         Предмет
      
      Жалба на основание член 263 ДФЕС с главно искане отмяна изцяло или само в частта, която се отнася до жалбоподателя, на Решение C(2014) 7465 окончателен на Комисията от 15 октомври 2014 г. относно производство по прилагане на член 102 ДФЕС и на член 54 от Споразумението за ЕИП (дело AT.39523 — Slovak Telekom), изменено с Решение C(2014) 10119 окончателен на Комисията от 16 декември 2014 г. и с Решение C(2015) 2484 окончателен на Комисията от 17 април 2015 г., и с искане при условията на евентуалност за отмяна или намаляване на размера на наложените с това решение на жалбоподателя глоби.
      
         Диспозитив
      
      
                  1)
               
               
                  Отменя член 1, параграф 2, буква г) от Решение C(2014) 7465 окончателен на Комисията от 15 октомври 2014 г. относно производство по прилагане на член 102 ДФЕС и на член 54 от Споразумението за ЕИП (дело AT.39523 — Slovak Telekom) в частта, в която се установява, че в периода от 12 август до 31 декември 2005 г. Deutsche Telekom AG прилага несправедливи тарифи, които не позволяват на равностоен по ефикасност оператор да предлага на дребно, без да претърпи загуби, същите услуги като Slovak Telekom въз основа на необвързан достъп до абонатните му линии.
               
            
                  2)
               
               
                  Отменя член 2 от Решение C(2014) 7465 окончателен в частта, в която определя глоба в размер на 38 838 000 EUR, за чието плащане Deutsche Telekom е солидарно отговорно, и глоба в размер на 31 070 000 EUR, за чието плащане е отговорно единствено Deutsche Telekom.
               
            
                  3)
               
               
                  Определя глоба в размер на 38 061 963 EUR, за чието плащане Deutsche Telekom е солидарно отговорно, и глоба в размер на 19 030 981 EUR, за чието плащане е отговорно единствено Deutsche Telekom.
               
            
                  4)
               
               
                  Отхвърля жалбата в останалата ѝ част.
               
            
                  5)
               
               
                  Deutsche Telekom понася четири пети от направените от него съдебни разноски, четири пети от направените от Европейската комисия съдебни разноски и четири пети от направените от Slovanet a.s. съдебни разноски.
               
            
                  6)
               
               
                  Европейската комисия понася една пета от направените от нея съдебни разноски и една пета от направените от Deutsche Telekom съдебни разноски.
               
            
                  7)
               
               
                  Slovanet понася една пета от направените от него съдебни разноски.
               
            
         (1)  ОВ C 96, 23.3.2015 г.